Bestuurder spring van brug ná botsing | Maroela Media
'n Taxibestuurder het van 'n brug afgespring in 'n oënskynlike poging om van die toneel te vlug nadat hy beheer oor sy minibustaxi verloor en teen twee voertuie gebots het.
Die botsing het omstreeks 13:28 Sondag op die M4 naby die Sidonweg-afrit in Noordeinde in Gqeberha in die Oos-Kaap plaasgevind.
"Daar word beweer die bestuurder het beheer oor die minibustaxi verloor waarna dit teen 'n VW Golf gebots het," het kapt. Sandra Janse van Rensburg, polisiewoordvoerder, gesê. "Die taxi het toe glo ook teen 'n Opel Astra gebots waarna die Astra getol, 'n lamppaal getref en omgeslaan het."
Die minibustaxi het sowat 900 m van die toneel tot stilstand gekom waarna die bestuurder glo uit die voertuig geklim en van die toneel probeer vlug het. "Hy het van 'n brug afgespring en sy regterbeen gebreek."
Debbie Botha (48), 'n passasier in die Opel Astra, is op die toneel dood verklaar. Die polisie ondersoek 'n saak van strafbare manslag.
In 'n afsonderlike voorval is 'n 35-jarige man Maandag in die vroeë oggendure dood nadat sy bakkie teen 'n pilaar van 'n voetbrug op die N2 naby Westering gebots het. Die polisie ondersoek ook 'n saak van strafbare manslag in dié verband.
Zille: 'Ek het nie stemme gewerf'
Solank taxi bestuurders nie vasgevat word gaan baie mense nog dood gaan op ons paaie.
My Broet sê vir my dat in sy 40 jaar diens, dit nie die eerste keer is dat Bestuurders – weg harkloop van n botsings toneel…
Een gewikde verskoning…. " Ek was in Skok" !!
Taxi's: die vloek op ons paaie.
Ek wonder hoeveel van die taxi bestuurders het werklik die regte lisensie en bekwaamheid om soveel mense in publieke voertuie te vervoer.